Okresná prokuratúra Trnava 
Vajanského 22, 918 67 Trnava 1 	

Sp. zn. : 4 Pv 581/13/2207	Trnava, 19.9.2014
EEČ : 2-21-239-2014

U Z N E S E N I E

Trestná vec:	obvinená XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Trnava
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: starobná dôchodkyňa
sa v skúšobnej dobe, určenej uznesením prokurátora Okresnej prokuratúry Piešťany zo dňa 8.7.2013, spisová značka 1 Pv 357/12, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 9.5.2012 v čase okolo 8:35 hod. v Hlohovci, na ulici Štúrova viedla osobné motorové vozidlo značky Fiat Punto s evidenčným číslom XXXXX smerom od centra mesta k stanici SAD a ŽSR, kde na križovatke s ulicou Puškinovou nerešpektovala dopravnú značku „Daj prednosť v jazde“, vošla do jazdnej dráhy osobného motorového vozidla značky Škoda Favorit s evidenčným číslom XXXXX s prívesným vozíkom značky Pongratz s evidenčným číslom XXXXX, ktoré viedol vodič XXXXX po hlavnej ceste ulici Puškinovej v smere od ulice Pribinovej, v dôsledku čoho došlo ku zrážke vozidiel, po ktorej sa vozidlo značky Škoda Favorit prevrátilo na strechu a následkom toho prišlo k zraneniu spolujazdca vo vozidle značky Škoda Favorit XXXXX, ktorý pri nehode utrpel poranenie ľavého ramena a hrudníka s dobou liečenia od 10.05.2012 do 01.06.2012, čím porušila povinnosť vyplývajúcu z ustanovenia § 20 odsek 1 zákona č. 8/2009 Z. z. o premávke na pozemných komunikáciách,

Uznesením prokurátora Okresnej prokuratúry Piešťany zo dňa 8.7.2013, spisová značka 1 Pv 357/12, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením prokurátorky Okresnej prokuratúry Piešťany pod sp. zn. 1 Pv 357/12-20 zo dňa 08.07.2013 bolo podľa § 216 odsek 1 Trestného poriadku podmienečne zastavené trestné stíhanie obvinenej XXXXX pre prečin ublíženia na zdraví podľa § 158 Trestného zákona, na tom skutkovom základe, že 

dňa 9.5.2012 v čase okolo 8:35 hod. v Hlohovci, na ulici Štúrova viedla osobné motorové vozidlo značky Fiat Punto s evidenčným číslom XXXXX AK smerom od centra mesta k stanici SAD a ŽSR, kde na križovatke s ulicou Puškinovou nerešpektovala dopravnú značku „Daj prednosť v jazde“, vošla do jazdnej dráhy osobného motorového vozidla značky Škoda Favorit s evidenčným číslom HXXXXX s prívesným vozíkom značky Pongratz s evidenčným číslom XXXXX, ktoré viedol vodič XXXXX po hlavnej ceste ulici Puškinovej v smere od ulice Pribinovej, v dôsledku čoho došlo ku zrážke vozidiel, po ktorej sa vozidlo značky Škoda Favorit prevrátilo na strechu a následkom toho prišlo k zraneniu spolujazdca vo vozidle značky Škoda Favorit XXXXX, ktorý pri nehode utrpel poranenie ľavého ramena a hrudníka s dobou liečenia od 10.05.2012 do 01.06.2012, čím porušila povinnosť vyplývajúcu z ustanovenia § 20 odsek 1 zákona č. 8/2009 Z. z. o premávke na pozemných komunikáciách, 

Predmetným uznesením bola obvinenej XXXXX  podľa ustanovenia § 216 odsek 2 Trestného poriadku uložená skúšobná doba v trvaní 12 (dvanásť) mesiacov, ktorá jej začala plynúť právoplatnosťou uznesenia, teda dňom 16.07.2013. 

	Po uplynutí skúšobnej doby boli vyžiadané správy o povesti obvinenej XXXXX z Okresného úradu Trnava, odbor všeobecnej vnútornej správy Trnava, ďalej bola z Okresného riaditeľstva PZ v Trnave, Okresný dopravný inšpektorát Trnava zabezpečená evidenčná karta obvinenej spolu s výpisom zoznamu páchateľov a výpisom z evidencie priestupkov Ministerstva vnútra SR, ako lustrácia v systéme AVÍZO Ministerstva vnútra SR a v poslednom rade správa z Mestského úradu XXXXX a aktuálny odpis z registra trestov. 

Z zabezpečených správ na obvinenú XXXXX som zistil, že táto viedla v skúšobnej dobe podmienečného zastavenia trestného stíhania, teda v dobe odo dňa 16.07.2013 do dňa 16.07.2014 vrátane, riadny život a nedopustila sa žiadneho konania, ktoré by zakladalo jej trestnoprávnu zodpovednosť. Podľa výpisu z ústrednej evidencie priestupkov Ministerstva vnútra SR a správy Mestského úradu XXXXX v čase plynutia skúšobnej doby sa obvinená nedopustila žiadneho priestupku a ani nebola prejednávaná v priestupkovom konaní, pričom priestupkovo nebola riešená ani na úseku dopravy, čo vyplýva zo zabezpečenej karty vodiča. Z odpisu registra trestov vyplýva, že obvinená nebola v skúšobnej dobe podmienečného zastavenia trestného stíhania odsúdená pre trestný čin a podľa lustrácie Ministerstva vnútra SR nebolo a nie je voči obvinenej v súčasnosti vedené trestné stíhanie. Možno teda konštatovať, že obvinená v skúšobnej dobe podmienečného zastavenia trestného stíhania viedla riadny život. 
 
	Vzhľadom na vyššie uvedené skutočnosti bolo potrebné rozhodnúť tak, ako je uvedené vo výrokovej časti tohto rozhodnutia.

	Po právoplatnosti tohto rozhodnutia v zmysle § 217 odsek 4 Trestného poriadku nastávajú účinky zastavenia trestného stíhania podľa § 9 odsek 1 písm. e) Trestného poriadku.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Martin Sýkora
prokurátor